Ο Κάρολος έτοιμος μετά από δεκάχρονη προετοιμασία έσπευσε να τους αντιμετωπίσει στην μάχη του Πουατιέ (ή "μάχη της Τουρ", όπως είναι επίσης γνωστή) στην περιοχή μεταξύ Πουατιέ και Τουρ που ακολούθησε (10 Οκτωβρίου 732). Η συντριβή των Αράβων ήταν τόσο μεγάλη που οριστικά διαλύθηκαν. Στην Mάχη του Πουατιέ ο Κάρολος πήρε το παρατσούκλι "Μαρτέλος", δηλαδή "Σφυροκόπος", από το ανελέητο σφυροκόπημα των εχθρών του. Όλοι οι μεγάλοι ιστορικοί όπως ο Έντουαρντ Γκίμπον, υμνούν τον Κάρολο Μαρτέλο λόγω της μάχης του Πουατιέ σαν μια από τις μεγαλύτερες στρατιωτικές προσωπικότητες που πέρασαν. Ήταν η αιτία να κοπεί οριστικά το κύμα του Αραβικού Ισλαμισμού που εκείνη την εποχή ήταν έτοιμο να κατακτήσει ολόκληρη την Ευρώπη. Η μάχη του Πουατιέ σταμάτησε οριστικά την πορεία τους, την καταγράφει ο Βέδας στο έργο του "Εκκλησιαστικές ιστορίες" αλλά την αγνοούν οι Αραβικές πηγές. Ο Κάρολος Μαρτέλος παρά τον θρίαμβο δεν μπόρεσε να αποκτήσει εξ΄ολοκλήρου τον έλεγχο στην Ακουιτανία, ο Εύδης παρέμεινε δούκας μέχρι τον θάνατο του (735).